**INTERVJUGUIDE FOR KANDIDATER TIL LÆREPLASS**

Det enkelte intervjuet må legges opp i forhold til innholdet i stillingen, kravene som er satt og hvilke personlige egenskaper som du ønsker hos lærlingen. I guiden nedenfor har vi gitt noen tips om hva du bør gjøre under hele intervjuprosessen.

**Før intervjuet:**

* Ring kandidaten og avtal tidspunkt for intervju
* Husk å be kandidaten ta med seg CV, karakterutskrift fra siste semester og eventuelle attester

I tillegg til å oppgi adresse, kan du forklare hvor virksomheten holder til, og hvordan kandidaten kommer seg dit.

Gjenta denne informasjonen på e-post til kandidaten.

**Gjennomføring av intervjuet**

* Ta kandidaten imot i resepsjonen
* Spør om han/hun vil ha kaffe, te eller vann. Hvis han ikke vil ha det, bør du som intervjuer også unngå å ta med drikke inn til intervjuet.

**Innledning til intervjuet:**

* Presenter deg selv og de andre som deltar i intervjuet med navn, og hvilken rolle dere vil ha overfor kandidaten under læretiden.
* Informer om hvor mange som er kalt inn på intervju, og om det vil være et annengangsintervju eller ikke.

Gi en kort introduksjon av virksomheten, gjerne ved hjelp av en presentasjon med visuelle virkemidler hvis dere har dette tilgjengelig. Bruk enkle ord og korte setninger:

* Om målene og verdiene deres
* Antall avdelinger og ansatte
* Hvordan dere er organisert
* Spør kandidaten om det er noe de lurer på om det som har blitt sagt om virksomheten deres.
* Gi kort informasjon om arbeidsoppgavene lærlingene skal utføre i løpet av læretiden. Åpne opp for noen spørsmål fra kandidaten om oppgavene.

*Ikke bruk for mye av intervjutiden til innledningen – slipp kandidaten til så raskt som mulig – det er inntrykket av ham du må sitte igjen med når intervjuet er ferdig!*

**Motivasjon**

*Eksempler på spørsmål:*

* Hvorfor ønsker du å være lærling i akkurat denne virksomheten?
* Ut fra det jeg har fortalt om jobben, er du mer eller mindre motivert? Er det en grunn til det?
* Hvorfor valgte du den videregående linjen du har gått/går på?
* Hvorfor vil du bli lærling i dette faget?
* Hva gleder du deg mest til ved å bli lærling?
* Hva tror du er den største overgangen fra å være elev til å bli lærling?
* Hva tenker du om å gjennomføre en fagprøve?
* Har du noen tanker om hva du skal gjøre etter læretiden?
* Er det oppgaver du ikke vil jobbe med? Hvilke?
* Ville du flyttet hit for å være lærling (aktuelt hvis vedkommende bor et annet sted)?

**Kvalifikasjoner**

*Gå i dybden mht. til kandidatens utdannelse, erfaring og datakunnskaper– sørg for at du stiller spørsmål som er relevante å få svar på i forhold til kravene som er satt for stillingen.*

*Eksempler på spørsmål:*

* Hvilke fag liker du best på skolen? Hvorfor?
* Hvilke fag liker du minst på skolen? Hvorfor?
* Du har hatt praksisplass/ jobb tidligere. Hva syns du var morsomt å jobbe med der?
* Hva lærte du på arbeidsplassen/praksisplassen?
* Har du vært med i en ungdomsbedrift eller elevråd?
  + Hva var din rolle i ungdomsbedriften?
  + Hva hadde du ansvar for?
  + Hva lærte du av dette?
* Har du gjort deg noen tanker om hvilke typer arbeidsoppgaver du får som lærling?
* Er det noe spesielt du håper du skal få jobbe med som lærling?
* Er det noe du håper du slipper å jobbe med?
* Hvilke dataprogrammer har du brukt på skolen?
  + Kan du gi eksempler på hva du brukte programmene til?

**Personlige egenskaper**

*Gå i dybden mht. kandidatens forståelse for samarbeid og kommunikasjon, initiativ og evne til å jobbe selvstendig både selvstendig og ta imot tilbakemeldinger. Still spørsmål i forhold til de egenskapene du i utlysingen har sagt at vi vil legge vekt på.*

*Eksempler på spørsmål:*

* Kan du gi eksempler på noe du har hatt ansvar for? Liker du å ha ansvar?
* Kan du gi et eksempel på sist du tok initiativ til noe? Hvor ofte tar du initiativ?
* Hvilken rolle tar du i gruppearbeid på skolen?
* Hva tenker du om at en kollega gir deg tilbakemeldinger på noe du har gjort?
* Hva er dine beste egenskaper? Hva må du jobbe mer med? Gi gjerne eksempler som viser egenskapene
* Hvilken av disse egenskapene tenker du at vil hjelpe deg som lærling?
* Er du detaljert? Hva legger du i det å være detaljert?
* Se for deg at du er første dag på jobb. Du kjenner ingen, og det er mange nye voksne kolleger. Hva gjør du?
* Hva gjør du hvis du kommer i konflikt med en du kjenner? Beskriv gjerne hva du gjorde sist du var i en konflikt, uten å nevne navn på de andre.
* Hva tenker du er en god dag på jobb?
* Hvordan vil du beskrive deg selv? Hvordan tror du andre (venner, lærer) vil beskrive deg?
* Hvordan ønsker du at lederen din og kollegaene dine skal være mot deg?

**Livet utenom jobb**

*Avslutningsvis i intervjuet bør du spørre litt om livet utenom jobben. Dette vil gi deg et inntrykk av hvordan kandidaten er som person. Pass på at det er enkelte forhold det ikke er lov å spørre om (religiøse eller kulturelle spørsmål (jf. diskrimineringsloven § 7), politisk syn, seksuell orientering eller medlemskap i arbeidstakerorganisasjon (jf. arbeidsmiljøloven § 13-4).*

*Eksempler på spørsmål:*

* Noen fritidsinteresser du vil fortelle om?
* Vil du fortelle litt om familieforhold og livssituasjon?

**Avslutning av intervjuet - formalia**

* Avklar dato for ansettelse. Har lærlingen gitt uttrykk for at han/hun vil ta høyere utdanning etter læretiden bør han/hun ansettes før 1. august for å rekke dokumentasjonsfristen til opptaket. Vil lærlingen ta vg4 påbygg etter læretiden bør lærlingen ansettes i august eller starten av september for å rekke dokumentasjonsfristen.
* Når lærlingen bør ha oppstartsdato Det er en fordel at lærlingen blir ansatt i august eller starten av september. På denne måten rekker de ta fagprøven før de
* Det er ikke prøvetid for lærlinger under 21 år
* Oppsigelsestiden er lik som for andre ansatte. Skal en lærling si opp må en lærling signere på et hevingsskjema. Dette får dere av OK stat
* [Lønn for lærlinger i staten](https://lovdata.no/dokument/SPHPM/pm-2018-13):

Har du gått to år på videregående skole og skal ha to års læretid vil du få lærlinglønn ut fra lønnstrinn 29 som [fra 1. mai 2018- 30 april 2020](https://www.regjeringen.no/contentassets/43efadcb4e394a5fa57176b00f7b07ea/2018/hovedtariffavtalen_2018-20_lostat_unio_ysstat.pdf) er på 339 000 kr pr. år. Er du lærling i 2 år fordeles lønnen på denne måten:

* Første halvår får du utbetalt 30 prosent av 339 000 kr
* Andre halvår får du utbetalt 40 prosent av 339 000 kr
* Tredje halvår får du utbetalt 50 prosent av 339 000kr
* Fjerde og siste halvår får du utbetalt 80 prosent av 339 000 kr
* Husk å presentere andre goder i virksomheten, for eksempel trening i arbeidstiden, jobbtelefon og fleksitid
* Be om referanser (fra praksisplass og fra lærer, og nåværende og forrige jobb hvis mulig. Spør om det er ok at du ringer referansene)
* Husk å be om å få kopier av karakterutskrift og attester, eventuelt vitnemål hvis mulig
* Fortell kort om prosessen videre – når kan kandidaten forvente «å høre noe»

**Tilbud om læreplass**Når du har funnet ut hvilken kandidat du vil tilby læreplass, bør du informere kandidaten om dette så raskt som mulig, gjerne per telefon. Under samtalen bør du informere om når lærlingen kan forvente å få tilsendt arbeidsavtalen for signering.

Mange lærlinger er bekymret for at de ikke får læreplass. Venter du for lenge med å sende ut tilbudet, uten å kontakte lærlingen i mellomtiden, kan han/hun derfor komme til å takke ja til en annen virksomhet mens de venter på svar.

Informer om ar arbeidsavtalen er bindene, selv om det kan ta noe tid før selve lærekontrakten er godkjent.